Kåre Lerum

Kåre Norvald Lerum (født 4. desember 1939 i Sogndal) er en norsk forretningsmann og lokalpolitiker.

Lerum er utdannet ved hermetikkfagskolen i Stavanger, der han var ferdig i 1959. I 1976 overtok han familiebedriften A/S Lerums Saftfabrikk. Han var konsernsjef for Lerum-konsernet til 2004.

Lerum har vært aktiv i lokalpolitikken. Han har vært medlem av kommunestyret i Sogndal kommune og var fra 1978 til 1982 ordfører i Sogndal. Lerum representerte da partiet Høyre. I 2002 meldte han seg inn i Fremskrittspartiet.

Kongen utnevnte i 2005 Lerum til ridder av 1. klasse av St. Olavs Orden «for hans innsats for norsk nærings- og kulturliv.»

Referanser 

Høyre-ordførere i Sogn og Fjordane
Ordførere i Sogndal
Norske konsernsjefer
St. Olavs Orden
Fødsler i 1939